Source: http://dteodorescu.blogspot.ro/2017/10/
Timestamp: 2018-05-24 05:56:11+00:00

Document:
SPORT FAN CLUB: octombrie 2017
Voința Ion Creangă Roman a câștigat CUPA MAGIC la minifotbal
După patru zile cu meciuri spectaculoase, ediția a 6-a a Cupei Magic la minifotbal s-a încheiat duminică, 29 octombrie 2017, cu o finală extrem de echilibrată între formațiile Premiersport Iași și Voința Ion Creangă Roman. Victoria a revenit, surprinzător, echipei din Roman, cu scorul de 1-0 (0-0), unicul gol al partidei fiind marcat în minutul 24 de portarul formației romașcane Sergiu Dornescu, cu o aruncare din propria poartă. Echipa ieșeană, lideră a clasamentului la zi în prima ligă a DGB Iași, a dominat jocul, și-a creat mari ocazii de a marca, dar Romanul s-a impus în cele din urmă printr-o tactică excelent jucată a contraatacului. Pe locul 3 la actuala ediție s-a clasat echipa Boromir Deva, care a dispus în finala mică de Old Boys București cu scorul de 4-1. Golurile echipei hunedorene au fost marcate de Fistogianu, Mateescu, Vlădoi și Bârlogeanu, în timp ce golul de onoare al bucureștenilor a fost realizat de Brașoveanu. Acesta din urmă a fost desemnat și cel mai tehnic jucător al turneului. Organizatorii, Dan Cojocaru (director tehnic al echipei naționale de minifotbal) și Paul Costaș (prim-vicepreședinte al Federației de Minifotbal din România și președinte al DGB Iași), au acordat și alte premii individuale, astfel:
- MVP-ul finalei: Sergiu Dornescu (portar Voința Ion Creagă Roman).
- Cel mai bun portar: Răzvan Iftimie (Old Boys București, portarul echipei naționale).
- Cel mai bun jucător: Alin Bugală (Old Boys București).
- Premiu special pentru Primăria Iași și Fundația Sportului Ieșean: primit de fostul arbitru FIFA, Ionel Popa.
- Premii speciale pentru conducerea FMR: președintele Ionică Onicaș și secretarul general Attila Takacs.
- Premii speciale pentru arbitrii turneului: Roxana Glăvan, Lucian Mandi, Cosmin Pop, Valentin Gavrilă, Corneliu Groza (Iași), Marcel Petrean, Cristian Lică, Daniel Mirea, Gheorghe Balaj, Lucian Cozma Baba.
- Premii speciale pentru observatori: Ștefan Rotărescu, Romeo Zlăvog (ambii din Iași).
La rândul lor, organizatorii turneului, Dan Cojocaru și Paul Costaș au primit distincții speciale din partea președintelui FMR Ionică Onicaș.
Clasament final al Cupei Magic a fost: 1. Voința Ion Creangă Roman, 2. Premiersport Iași, 3. Boromir Deva, 4. Old Boys București.
Toate cele patru echipe au primit premii constând în trofee, diplome, medalii și bere Berngenbier. Primăria Iași, partener al competiției, a acordat trofeul câștigătoarei și a premiat formațiile de pe primele trei locuri cu câte un rând de echipament.
* Piatra Neamț, laureată în Campionatul Național de Old Boys
În paralel cu Cupa Magic, la Iași a avut loc, în week-end, două importante competiții organizate de către Federația de Minifotbal din România: Campionatul Național de Old Boys si Supercupa României. Vineri, în finala Supercupei, Luceafărul Cluj (deținătoarea Cupei României) a învins campioana Ary & Roby Buftea cu scorul de 3-0 și a devenit Supercampioana României la minifotbal. Titlul de campioană națională de old boys a revenit echipei din Piatra Neamț, după o victorie categorică cu 4-0 în finală contra formației Old Boys Roman.
Publicat de Dan Teodorescu la 13:29 Niciun comentariu:
Urmaşul lui Mircea Crişan a sosit la Iaşi! Îl cheamă Carol Feldman!
Duminică, pe 29 octombrie 2017, la Sinagoga Merarilor din cadrul Comunităţii Evreilor din Iaşi (CEI) a avut loc un interesant şi spectaculos Matineu Cultural, în rolul principal fiind actorul şi scriitorul israelian Carol Feldman (originar din Tulcea), într-o amplă manifestare organizată de jurnalista Martha Eşanu.
În cadrul activităţii de cult "Yachad" de la Iaşi, Carol Feldman şi-a lansat două cărţi - "După colţ" şi "Romanul unui evreu" - iar în final, domnia sa a dat şi un extraordinar recital actoricesc, cu un monolog umoristic în stilul lui... Mircea Crişan, care a încântat asistenţa!
Scriitorul şi actorul Carol Feldman s-a născut la 10 februarie 1937, în Tulcea şi a absolvit şcoala medie în 1954. În 1960 termină cursurile Institutului de Teatru – Teatrul Evreiesc de stat şi se căsătoreşte în 1959 cu colega sa Betty. Are doi copii – Arie şi Dalit şi de 52 de ani trăieşte în Israel.
La evenimentul de duminică, de la Comunitatea Evreilor din Iaşi, doamna Martha Eşanu a transmis şi salutul preşedintelui CEI, Abraham Ghiltman, cel care, nu a putut fi prezent la întâlnirea cu prietenul Carol Feldman, din motive medicale, fiind răcit în miez de toamnă moldavă.
În prezidiul manifestării, alături de Carol Feldman şi Martha Eşanu s-au mai aflat scriitorii Adi Cristi şi Ioan "Puiu" Holban, iar în rândul spectatorilor au mai fost prezenţi
prof. univ. dr. Vasile Burlui, muzeograful Aurica Ichim (directoarea Muzeului Unirii din Iaşi), o parte din membrii Asociaţiei Literare Păstorel Iaşi (ALPI), precum Mihai Batog-Bujeniţă, Mihai Haivas, Elena Mândru şi Dan Teodorescu, dar şi Solo Rotenstain, unul dintre activii oameni de cultură din cadrul CEI.
Cele două cărţi supuse "dezbaterii publice" au fost prezentate de scriitorul şi criticul literar Ioan Holban, care a analizat cu mult discernământ fiecare volum.
În luările la cuvânt ale participanţilor, am consemnat următoarele idei principale:
- Martha Eşanu: "Carol Feldman a fost actor la Teatrul Evreiesc de Stat din Bucureşti şi a fost de mai multe ori un oaspete de seamă la Comunitatea Evreilor din Iaşi. Din 2002 încoace, în afară de actor, Carol Feldman a devenit şi scriitor, editând romane şi culegeri de proză scurtă. Astăzi ne prezintă lucruri noi şi vă mai spun că mai lucrează în prezent şi la un alt volum beletristic".
- Adi Cristi: "Carol Feldman ne prezintă azi două cărţi, <<După colţ>> şi <<Romanul unui evreu>>. Cu Carol Feldman am o relaţie mai mult decât de prietenie, iar la 24:ORE el a editat trei cărţi. Din 2002 încoace, Carol Feldman este autorul a 16 cărţi, putem spune chiar 17. El este un bun scriitor israelian de limbă română. Împreună cu Ioan Holban avem un proiect de recunoaştere a scriitorilor israelieni de limbă română, în mai multe sfere de activitate. Chiar dacă a ieşit la pensie, activitatea de actor nu l-a lăsat să se odihnească, el se odihneşte prin muncă! Carol Feldman este un fel de Jean Bart al Tulcei. După ce a plecat în Israel el şi-a păstrat casa, numită România!".
- Ioan Holban: "Carol Feldman este unul dintre cei mai importanţi scriitori israelieni de limbă română. El trăieşte în două culturi. Carol Feldman este moşier, deoarece Tulcea este <<moşia>> lui. El mai spune că Victor, din Tulcea, este cel mai bun prieten de-al lui, din totdeauna. După cum am mai spus, Carol Feldman trăieşte simultan în două culturi şi este acasă în două locuri! Cartea <<După colţ>> este una memorialistică, în sensul larg şi el îşi foloseşte imaginaţia în modul temperat. Veţi găsi acolo portrete din familia lui. Vorbeşte despre mâinile mamei sale, cele care spălau rufe şi făceau de mâncare. La fel şi de bunica lui. Tablourile glăsuiesc fără grai, mai putem remarca! Prozele sunt splendide şi amuzante. Ajungem la momentul când copilul mănâncă pâine cu mămăligă, ca pe o tartină. El a făcut apoi războiul în Egipt, a fost rănit şi a stat în spital. <<Romanul unui evreu>> este într-adevăr un roman, dar nu se duce în ficţiune. Nu este o carte de răzbunare, ci este o carte împotriva uitării. Este perioada când cuziştii şi legionarii au atacat casele din Podu Iloaiei şi apoi din Galaţi. Iar evreii din Galaţi pleacă în Israel, după 1965. Mai putem spune că scriitorul Carol Feldman este un bun povestitor şi un bun portretist. Urmărirea destinelor evreilor din carte ţine de identitatea neamului. Noul născut primeşte un nume al unui înaintaş al familiei şi se păstrează astfel identitatea neamului! Eu îi mai doresc să revină cu o nouă ediţie a cărţii <<Romanul unui evreu>>, cea prezentă s-a cam epuizat!".
- Mihai Batog-Bujeniţă: "Am cunoscut un actor, iar umorul este o funcţie a inteligenţei. Carol Feldman este colaborator al revistei <<Booklook>>, editată de asociaţia noastră, ALPI. Carol Feldman este un observator al omului, cu un limbaj elevat. Este un bun condeier şi este minunat să citim romanele lui Carol Feldman".
În replică la cele menţionate, Carol Feldman a declarat: "Carol Feldman nu este un fost actor, ci este actor şi în prezent. Eu scriu acum cărţi, pentru că sufletul mă îndeamnă să scriu. Mi-am concentrat scrisul, la început, pentru doi oameni: EU şi EA, adică eu şi soţia mea. Când am văzut că ecoul nu e rău, iar editurile şi tipografiile primesc romanele mele, m-am repezit să scriu ca un flămând! Am scos 17 volume din 2002 până în prezent. Nu sunt un habotnic, dar cred în Dumnezeu, un Dumnezeu al tuturor. Sunt emoţionat şi dacă emoţia mea se simte, mă bucură acest fapt. Vă voi oferi în continuare un monolog teatral-umoristic, scris de un umorist ungur, strada Helsingfor!".
A urmat acel recital actoricesc extraordinar oferit ieşenilor de Carol Feldman, care a fost îndelung aplaudat la finalul monologului şi care ne-a demonstrat că se poate face umor de bună calitate fără elemente "deocheate" sau "politice"!
În finalul manifestării, Carol Feldman a acordat o sesiune de autografe celor prezenţi. După cum ne spunea şi Adi Cristi, cărţile oferite au fost gratuite, dar... autografele au costat! Nu mult, ci doar 20 lei pentru "După Colţ" şi 40 lei pentru "Romanul unui evreu"! Sume modeste la valoarea cărţilor şi ale scriitorului şi actorului Carol Feldman. Pe una dintre cărţi s-a menţionat: "Domnului Dan Teodorescu, cu urări de bine! Carol Feldman, Iaşi, 29 octombrie 2017". MULŢUMIM, MAESTRE!
Succes meritat pentru echipa de futsal CSM Politehnica Iaşi
Sâmbătă, pe 28 octombrie 2017, Sala Polivalentă a găzduit meciul CSM Politehnica Iaşi - Spicom Sf. Gheorghe 7-1 (3-0), în cadrul etapei a VIII-a din Liga I de futsal. Partida a fost tratată foarte serios de ieşeni, care au demonstrat un fotbal de sală de înaltă calitate, în faţa unui adversar care a rămas în acest sezon fără mulţi jucători valoroşi, care au evoluat la "Sepsi" (Spicom) în sezoanele anterioare.
Evoluţia scorului a fost: 3-0 (la pauză), apoi 4-0, 4-1, 7-1 (la final). Au marcat: Radu Guţu (min. 5 şi 12), Toni (min. 20), Mario Şchiopu (min. 23), Joel Rios (min. 27 şi 32) şi Valentin Pricop (min. 40), respectiv Pulugor Zsolt (min. 23).
- CSM Politehnica Iaşi: Ioan Grigoraş - Radu Guţu, Alexandru Pricop, Jodas Vives Antoni "Toni", Mario Şchiopu, apoi George Pădure - Andrei Despan (căpitan), Liviu Ruxandari, Valentin Pricop, Joel Rios Oliva, Andrei Nistor, Robert Mircia. Antrenori: Nelu Stancea (principal) şi Florin Nichifor (secund). Maseur: Marian Sărbătoare. Director sportiv: Ştefan Tudorache. Director de marketing: Vlad Baban. Team-manager: Ionel Popa. Ofiţer de presă şi crainicul partidei: Dan Teodorescu.
- Spicom (Sepsi) Sfântu Gheorghe: Kisgyörgy Zsolt (căpitan) - Incze Botond, Marius Ciobotaru, Pulugor Zsolt, Papp Csongor, apoi Papp Laszlo - Hejja Tamas, Ambrus Tihamer, Veress Botond. Antrenor: Farkas Attila.
- Cartonaşe galbene: - / Marius Ciobotaru (min. 36).
A arbitrat brigada: Marian Carp - Florin Aurelian Macovei, ambii din Galaţi. Rezervă: Petre Meterciuc (Tg. Neamţ).
- Observator federal: Marius Năstasă (Piatra Neamţ).
- Cronometror la masa oficială: Radu Pisică (Iaşi).
- Spectatori: 100.
La zi, clasamentul în Liga I de futsal arată astfel:
1. Autobergamo Deva 7 5 2 0 44-12 17
2. Informatica Timişoara 7 5 2 0 37-8 17
3. FK Odorheiu Secuiesc 7 5 2 0 50-23 17
4. CS United Galaţi 6 5 0 1 20-14 15
5. Dunarea 2005 Călăraşi 7 3 1 3 22-20 10
6. CSM Politehnica Iaşi 8 2 2 4 36-37 8
7. Imperial Wet M. Ciuc 7 2 1 4 33-26 7
8. Muncitorul Reşiţa 6 2 0 4 16-47 6
9. City'Us Târgu Mureş 7 1 0 6 12-44 3
10. Spicom Sf. Gheorghe 8 0 0 8 8-47 0
Celelalte meciuri ale rundei cu nr. 8, din 29, 30 şi 31 octombrie, sunt: Autobergamo Deva - City'Us Târgu Mureş şi Imperial Wet Miercurea Ciuc - Informatica Timişoara, în continuare CS United Galaţi - Futsal Klub Odorheiu Secuiesc şi apoi Dunărea 2005 Călăraşi - Muncitorul Reşiţa.
Ultima etapă a turului, cea cu nr. 9, din intervalul de timp 3-7 noiembrie, programează jocurile: Spicom Sfântu Gheorghe - Autobergamo Deva, Futsal Klub Odorheiu Secuiesc - Dunărea 2005 Călăraşi, CS Muncitorul Reşiţa - CSM Politehnica Iaşi, City'Us Târgu Mureş - Imperial Wet Miercurea Ciuc şi Informatica Timişoara - CS United Galaţi.
Tot la finalul acestui an, 2017, se vor juca şi primele cinci etape din retur, iar adversarele echipei CSM Poli Iaşi vor fi formaţiile: Autobergamo Deva (acasă, în tur: 1-12), Futsal Klub Odorheiu Secuiesc (în deplasare, în tur: 4-6), Imperial Wet Miercurea Ciuc (acasă, în tur: 4-4), Informatica Timişoara (în deplasare, în tur: 0-4) şi CS United Galaţi (acasă, în tur: 4-5). După cum se poate observa, vor fi adversare estrem de puternice pentru ieşeni, cei care doresc păstrarea locului 6 la finalul sezonului regulat şi implicit calificarea în turneul play-off (locurile 1-6).
Publicat de Dan Teodorescu la 07:11 Niciun comentariu:
28 de concurenţi prezenţi la etapa a II-a a Cupei României la popice
Sâmbătă, pe 28 octombrie 2017, la Hunedoara au avut loc întrecerile rundei a doua a Cupa României la popice pentru veterani, mai precis pentru sportivii amatori (24-59 ani) şi seniori (peste 60 ani).
După cum ne-a informat arbitrul principal Gheorghe Blasicz (Mediaş), la competiţie au participat 11 sportivi la grupa de vârstă 24-59 ani şi alţi 17 sportivi la grupa de vârstă peste 60 ani, deci în total au fost prezenţi 28 de lansatori pe cele şase piste de concurs ale arenei din Hunedoara.
- Categoria de vârstă 24-59 ani:
1. Călin Cazacu (CSO Tălmaciu) - 556 p.d.;
2. Ştefan Bălan (CSO Tălmaciu) - 554 p.d.;
3. Beni Dehelean (Siderurgica Hunedoara) - 540 p.d.
- Categoria de vârstă peste 60 ani:
1. Aurel Dehelean (Siderurgica Hunedoara) - 514 p.d.;
2. Silivestru Haran (CSO Tălmaciu) - 512 p.d.;
3. Liviu Mailat (CSO Tălmaciu) - 508 p.d.
De menţionat că sportivii veterani de la CS CFR Olimpia ACB Iaşi nu au luat parte la etapa de la Hunedoara, dar ei s-au calificat la turneul final de la Ploieşti, din 30 iunie 2018, după evoluţia din prima etapă, de la Cluj. Conform regulamentului FR Popice, toţi popicarii care au evoluat măcar într-o etapă din cele două programate anul acesta, au obţinut dreptul de a evolua şi la turneul final de anul viitor.
La competiţia de la Hunedoara, FR Popice a fost reprezentată de instructorul sportiv Iulian Nistor.
În final, arbitrul principal Gheorghe Blasicz ne-a mai precizat: "Este o propunere a FR Popice ca etapa finală de anul viitor să aibă loc la Ploieşti. Numai că, aici la Hunedoara, toţi participanţii şi-au exprimat dorinţa ca runda finală, din 2018, să aibă loc la Cluj sau Târgu Mureş şi nu la Ploieşti...".
* Un derby în devans
Săptămâna viitoare, în Campionatul Naţional de popice seniori, marele derby CFR Cluj - CFR Olimpia ACB Iaşi (etapa a V-a) va avea loc în devans, mai precis pe 3 noiembrie 2017, de la ora 12.00, sub arbitrajul lui Fekete Iosif (Tg. Mureş). Tot la Cluj, pe 4 şi 5 noiembrie, va avea loc finala Campionatului Naţional de popice pentru seniori, în probele individual clasic, sprint, tandem şi tandem mixt. Echipa ceferistă ieşeană va fi prezentă la competiţia găzduită de noua arenă cu 8 piste din cartierul clujean Gheorgheni cu 7 sportivi, ei fiind Ion Cercel, Florin Opincă, Gyula Veres, Costică Ciurdea, Iulian Gabriel Cucu, Remus Antimirescu şi Vasile Andrei Maxim.
* Un singur meci în etapa a IV-a a seniorilor
În runda a patra din cadrul Campionatului Naţional de popice seniori, sâmbătă, pe 28 octombrie s-a disputat meciul KSE Tg. Secuiesc - CFR Cluj 1-7 la puncte de echipă (2923 p.d. - 3059 p.d.; 3,5 - 20,5 la puncte de set / manşe câştigate).
După cum ne-a declarat antrenorul clujenilor, Grigore Blaga, partida s-a jucat pe o arenă mai "rustică", dar gazdele trebuie felicitate pentru că s-au înscris în campionat! Pentru oaspeţi au punctat Dorin Virgil - 487 p.d., Petruţ Mihălcioiu - 524 p.d., George Mihăşan - 450 p.d., Bogdan Dudaş - 554 p.d., Mănel Manea - 538 p.d. şi Robert Merza - 506 p.d. De la echipa gazdă s-a evidenţiat Harai Jeno, cu 525 popice doborâte (p.d.).
A arbitrat braşoveanul Neculai Neculăescu.
Partida CS CFR Olimpia ACB Iaşi - CS Electromureş Tg. Mureş a fost amânată la solicitarea oaspeţilor, pentru data de 10 noiembrie 2017, de la ora 9.00. Cu o zi mai devreme, deci pe 9 noiembrie, de la ora 16.00, cele două cluburi se vor confrunta în Campionatul Naţional de popice pentru tineret (U 23), de la ora 16.00. Echipa CS Inter Petrila a stat în runda din 28 octombrie.
1. CFR Cluj 3 3 0 0 19-5 6
În etapa a V-a, din 18 noiembrie, mai este programat meciul Electromureş Tg. Mureş - Inter Petrila, iar KSE Tg. Secuiesc va sta.
Regal de minifotbal la Iaşi
Timp de patru zile, Iaşul va găzdui trei mari competiţii de minifotbal, Cupa Magic – ediţia a 6-a, Supercupa României şi turneul final al Campionatului Naţional de Old Boys.
Vineri, 27 octombrie, de la ora 18.45, campioana naţională Ary&Roby Buftea şi deţinătoarea Cupei României, Luceafărul Cluj, îşi vor disputa trofeul Supercupei României, pe „Magic Stadium”, în Tudor Vladimirescu. Lovitura de începere va fi dată de primarul Iaşului, Mihai Chirica.
* 24 de echipe din întreaga ţară participă la Cupa Magic
Ajunsă la ediţia a 6-a, Cupa Magic reuneşte la start 24 de echipe din întreaga ţară, inclusiv formaţiile care îşi vor disputa Supercupa României, Ary&Roby Buftea şi Luceafărul Cluj. Ediţia din acest este organizată cu sprijinul Primăriei Iaşi şi este inclusă în manifestările sportive desfăşurate la Iaşi cu prilejul Zilelor Municipiului, la scurt timp după încheierea pelerinajului de Sfânta Cuvioasă Parascheva. Turneul este organizat la arenele din Complexul Magic (Magic Stadium şi Arena Magic Heineken) şi terenurile de la Depoul Alexandru Cel Bun de către Dan Cojocaru (director tehnic al echipei naţionale de minifotbal) şi Paul Costaş (prim-vicepreşedinte al Federaţiei de Minifotbal din România).
Joi şi vineri au loc meciuri din grupe, iar sâmbătă sunt programate ultimele meciuri din faza grupelor, optimile şi sferturile. Duminica, de la ora 10.00, sunt programate meciurile din semifinale, la Complexul Magic din Tudor Vladimirescu, iar cele două finale vor avea loc de la ora 13.00 (finala mică – Magic Stadium), respectiv 14.00 (finala mare – Magic Stadium). Festivitatea de premiere va avea loc cu începere de la ora 15.00.
Precedentele cinci ediţii au fost caştigate de echipele Magic Iaşi, Design Construct Braşov, AS Ploieşti 2010, Ecolux Chişinau şi B&B Bucureşti.
În pararel cu Cupa Magic, la Iaşi va avea loc Campionatul Naţional de Old Boys, organizat de Federaţia de Minifotbal din România.
Voința Ion Creangă Roman a câștigat CUPA MAGIC la ...
Urmaşul lui Mircea Crişan a sosit la Iaşi! Îl chea...
Succes meritat pentru echipa de futsal CSM Politeh...
28 de concurenţi prezenţi la etapa a II-a a Cupei ...
În Liga I de futsal: Două remize în contul oaspeţi...
Desfăşurătorul lansării cărţii "RINGUL MAGIC" (566...
Jurnalistul ieşean Dan Teodorescu şi admiraţia sa ...
Aur şi bronz la "Cupa Sibiului" pentru popicarii v...
La Muzeul Mihai Codreanu din Iaşi: Evenimentul cul...
Primul succes al ieșencelor în noua ediției a Divi...
Victorii scontate în Campionatul Naţional de popic...
"Universul Prieteniei", de la Iaşi la Milano şi re...
Prof. Emerit Carol Iancu a rostit la Iaşi: "Auschw...
Penicilina Iaşi, la primul joc acasă în sezonul 20...
Prea mici pentru "legiunea" de pe Bega!
La Clubul CFR Iaşi de la Râpa Galbenă: "Culorile t...
"Duelul selecţionerilor" în Sala LPS Iaşi din Deal...
Ieşeanul Ilie Ciotoiu, triplu medaliat european la...
"Seara Valorilor", o manifestare importantă în cad...
Medalii de aur şi bronz pentru popicarul ieşean Va...
La un nou început de drum: Un set pentru moralul P...
Victorie confortabilă în contul echipei de futsal ...
O primă medalie de bronz pentru tinerii popicari i...
Ceaiul de la ora 5, oferit de Petru Frăsilă, s-a s...
Fotbalul de sală ieşean se mută la "LPS"
Penicilina Iași, la startul noului sezon competiţi...
Ieşeanul Bogdan-Ionuţ Apostol, campion la seniori ...
Popicarii veterani ieşeni au participat la Cupa Ro...
BACHUS DECLARĂ: COTNARI ESTE CAMPIONUL VINURILOR R...
Grafica Marianei Stratulat s-a putut viziona pe st...
De patru ori FILIT egal ALPI!
În gimnastica ritmică ieşeană: Unsprezece medalii ...
La Iulius Mall Iaşi: Cupa de Toamnă la şah şi-a de...
"Arca lui Gutenberg" s-a deschis la Palas Mall din...
CSM Poli Iaşi are un meci amânat şi o deplasare gr...
În Parcul Expoziţiei din Iaşi: Un important evenim...
Penicilina Iaşi, la prima victorie în noua formulă...
Favoritele s-au impus în Campionatul Naţional de p...

References: CSM 
 CSM 
 CSM 
 CSM 
 CSM 
 CSM 
 CSM 

CSM